OpenLLM-France/wikimedia huggingface dataset:
# Otoitz

Otoitz, otoi, errezo edo otoitzaldi arima izaki espiritual batekin harremanetan jartzea edo komunikatzea da, hari eskerrak emateko nahiz laguntza eskatzeko edo hura goresteko. Otoitza banakakoa edo taldekoa izan daiteke eta kanpoan nahiz pribatuan egin. Batzuetan, otoitzeko hitzak edo abestiak erabiltzen dituzte eta erlijio gehienek ekintza hau eskatzen diete bere jarraitzaileei era erritual edo natural moduan.

## Jarrera fisikoa otoitzean

Normalean, otoitzarekin batera jarrera fisikoren bat agertzen da, hala nola esku-ahurrak elkartzea edo esku irekiak erakustea; besoak gurutzean irekitzea; zerura begiratzea, edo begirada jaistea edo aurpegia eskuen artean ezkutatzea; higidura itxurako mugimenduak egitea; eta makurtzea, bihurtze-jarrera aszetikoan umiliatzeko modu gisa, hala nola belaunikatzea edo makurtzea (grezieraz proskynesis). Bada jarrera bat, zen eskolako budismotik datorrena, monje kristauek hartua, diamantearen posizioa edo jarrera karmeldarra deritzona, non hizlaria belauniko jartzen baita, orpoen gainean eserita, esku-ahurrak zabalik, belaunen gainean gora, bere baitan bildurik eta harreraz. Horretarako, objektu egokiak ere diseinatu dira: belaunaulkiak, katolizismoan, eta otoitz-alfonbrak, islamean eta kristautasun koptoan.
Musulmanen otoitzak jarrera oso kodetuen erritual bat eskatzen du, Mekarako orientazioa barne.
Oro har, judu garaikideak ez dira makurtzen. Hala ere, otoitzak errezitatzean makurtu egin ziren, eta gaur egun otoitz-erritual bat mantentzen dute, balantzaka Erosten harresiaren aurrez aurre eta testu sakratuak errezitatzen. Etiopiar judu modernoek makurtzearen ohitura dute, ziur aski antzinako egunetan Etiopiara emigratu zuten antzinako juduengatik. Etiopiar inklinazioa japoniar inklinazioaren antzekoa da.
Jarrera deserosoa otoitzean zehar edo bere iraupen luzean, mortifikazio fisikoaren modu arin bat kontsidera daiteke, kasu batzuetan kolpeka kanporatzen dena; hauek estilizatuak izan daitezke soilik (adibidez, ukabila bularrera eramatea nire erruz, nire erruagatik, nire erru handiagatik, confiteor katolikoarena -ni, bekataria- esaterakoan), edo, salbuespen gisa, benetakoak izatea. Hala ere, erlijio-helburuak dituzten auto-eraso horiek ez dira otoitzari dagozkionak, baizik eta penitentzia-moduren bati dagozkionak.

## Erreferentziak

* ↑ Harluxet Hiztegi Entziklopedikoa. Otoitz. .

## Kanpo estekak

* Datuak: Q40953
* Multimedia: Prayer / Q40953
# Otoitza meskitan

Otoitza meskitan (frantsesez: 'La Prière à la mosquée') Jean-Léon Gérôme margolari frantsesak 1871 inguruan egin zuen olio mihise gaineko margolana da. Orientalismoaren joeran kokatzen da. Lan hau New Yorkeko Metropolitan Museum of Art erakundean ikus daiteke.

## Deskribapena

Pinturak meskita egiptoar baten barnealdea irudikatzen du, non fededunek otoitz egiten duten. Meskitaren barrualdea zehaztasun guztiekin jasota dago. Tamainua: 88,9 × 74,9 zm. Ez da oso bidezkoa Gérôme Kairoko meskita horretako otoitz baten lekuko izatea, 1868tik aurrera ez baitzen erabili.
Meskitako otoitzekin ere beste lanak ere egin zituen Gérômek.

## Erreferentziak

* ↑ https://www.metmuseum.org/art/collection/search/436482?searchField=All&sortBy=Relevance&what=Oil+paint&od=on&showOnly=openAccess&ft=*&offset=0&rpp=20&pos=7

## Kanpo estekak

* (Ingelesez):Margolanaren fitxa museoaren webgunean.
* Datuak: Q19905195
# Otoiztegi

Otoiztegia otoitzerako eraikuntza edo gela txikia da, otoitz eta erlijio kulturako ere erabiltzen den kapera baino txikiago eta apalagoa izaten dena. Erromatar Eliza Katolikoko zuzenbide kanonikoaren arabera, kulturako espreski ezarri eta baimendutako lekua da, fededun-talde batentzat eratutakoa, nora beste fededunak ere bertaratu ahal diren, dagokion agintariaren baimena izanda.

## Ikus, gainera

* Guruztoki edo Santutxo
* Kapera
* Sarako otoiztegiak

## Kanpo estekak

* Datuak: Q580499
* Multimedia: Oratories / Q580499
# Odontophrynidae

Odontophrynidae Hego Amerikan bizi den igel familia bat da. Familia hau 1969an deskribatu zen lehen aldiz, Odontophrynini leinu gisa, askoz handiagoa zen Leptodactylidae familiaren barruan. Analisi filogenetikoek taldea Cycloramphidaera mugiarazi zuten 2006an, baina 2011an familia propioa zela onartu zen.

## Generoak

* Macrogenioglottus Carvalho, 1946 (espezie bakarra)
* Odontophrynus Reinhardt and Lütken, 1862 (11 espezie)
* Proceratophrys Miranda-Ribeiro, 1920 (40 espezie)

## Kanpo estekak

* Datuak: Q6049052
* Multimedia: Odontophrynidae / Q6049052
* Espezieak: Odontophrynidae
# Onddozuri mingots

Onddozuri mingotsa (Caloboletus radicans) Boletaceae familiako onddo espezie bat da. Ezin da jan, haragiak zapore mingotsa baitu. Purgatzailea ere izan daiteke, gordinik jaten bada.
Sinonimoak: Boletus radicans Pers. (1800), Versipellis radicans (Pers.) Quél. (1886), Suillus radicans (Pers.) Kuntze (1898).

## Deskribapena

Kapela: 5 eta 10 cm arteko diametrokoa, lodia, haragitsua, zurixka, tonalitate berdexkaduna, gris edo okre argikoa, ganbila, hasieran ertza biribilkatua, azal lehorra, eta tomentu zurixka batez estalia.
Tutuak: Horiak. luzeak, finak, libreak edo eskotatu samarrak.
Tutu libreak: Oinera hurbiltzen diren tutuak, baina ukitzen ez diotenak.
Tutu eskotatuak: Oinera iritsi baino lehentxeago, eskote txiki bat duten tutuak.
Poroak: Finak, biribilak edo apur bat angelutsuak, hori-limoi edo hori-oliba kolorekoak, hatzekin sakatuz gero, kolore berde-urdinxka hartzen dute.
Hanka: Zurixka edo horixka, lodia, zuzena, erraboilduna eta oinarrian sustrai antzeko bat, goiko aldean, kolore hori zurbileko sare fin batekin.
Haragia: Zuria edo apur bat horixka, airearekin kontaktuan urdindu egiten da, baina gero koloregabetu egiten da; hasieran trinkoa, gero bigundu egiten da. Zapore mingotsa eta usain ahula. Perretxikoa erditik ebakitzen badugu, oinaren oinarrian kolore gorrixka ikusiko dugu.
Etimologia: Boletus terminoaren etimologia eztabaidagarria da. Albidus epitetoa berriz latinetik dator, eta zurixka esan nahi du. Koloreagatik.

## Jangarritasuna

Ezin da jan, mingotsa delako.

### Nahasketa arriskua

Boletus calopus espeziarekin, baina honek gorria du oinaren behealdea.

## Sasoia eta lekua

Uda erdialdean hasten da irteten, eta hariztietan aurkitzen da gehien.

### Banaketa eremua

Europa, Asiako iparraldea.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 50 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 164 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 497 or. ISBN 84-282-0540-6X(T. 2). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 36 or. ISBN 282-0865-4..

## Kanpo estekak

* (Ingelesez) Boletus radicans Mycobank-en
* Datuak: Q64785775
* Multimedia: Caloboletus radicans / Q64785775
# Ondine (filma)

Ondine, 2009ko Neil Jordan irlandarrak zuzendutako amodiozko drama film bat da. Colin Farrell eta Alicja Bachleda aktoreek antzeztu zuten. Irlanda eta Eskoziako mitologiako selkie delako itsas lamina antzeko izakian oinarritua dago.
Irlandako Cork konderrian dagoen Castletownbere udalerrian filmatu zen.

## Argumentua

Oharra: Atal honek istorio osoa edo amaiera argitzen du.
Irlandako hego-mendebaldean bizi den Syracuse (Colin Farrell) izeneko arrantzaleak itsasoan dela bere sareetan neska gazte bat arrantzatu du. Ondine da (Alicja Bachleda), arrantzalearen bizitzaz gain haren bizilagunena ere aldatuko duen itsas lamina.

## Aktoreak

* Colin Farrell: Syracuse "Circus"
* Alicja Bachleda: Ondine
* Alison Barry: Annie
* Dervla Kirwan: Maura
* Tony Curran: Alex
* Stephen Rea: Apaiza
* Emil Hostina: Vladic
* Dashiel Jordan: Bizikletadun mutikoa

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q304599
* Multimedia: Ondine (film) / Q304599
# Onderbanken

Onderbanken (entzun) Herbehereetako Limburg probintziako herria da. 2010eko urtarrilaren 1eko erroldaren arabera, herriak 8.082 biztanle zituen.

## Ikus, gainera

* Limburg

## Kanpo estekak

* (Nederlanderaz) Udalaren webgunea.
* Datuak: Q9786
* Multimedia: Onderbanken / Q9786
# Otsoputz

Otsoputza, astaputza, astoputza edo Astaputz perladuna (Lycoperdon perlatum) Agaricaceae familiako onddoa da. Gure inguruko astaputz arruntenetako bat da. Gaztetan jateko modukoa da, baina benetan ez du balio handirik sukaldaritzan.

## Deskribapena

Onddo zuria da eta helduaroan ontzen doan heinean marroi kolorea bereganatzen du. Goialdean erraz desegin daitezken pikortatze txikiak dauzka.
Karpoforoa: Udare formakoa, perlatxo biribil edo konikoz estalia eta heltzean eroriaz joaten dira, seinale bat utziz. Gaztea denean zuri-grisaxka kolorekoa da, gero arre-zikina.
Gleba: Hasieran zuria, gero hori-berdexka edo arre-buztin kolorekoa, eta hautsez betea zahartzean. Espora helduak goiko aldean irekitzen den zulo batetik ateratzen dira.
Hanka: Glebaren zati antzua du eta hasieran zuria da, gero arre-buztin kolorekoa edo arre-purpurakoa. 1,5 eta 3 cm arteko zabalerakoa eta 2 eta 5 cm arteko altuerakoa.
Etimologia: Lycoperdon hitza grezierazko “lupa de lupo”-tik dator, onddoak esporen hauts bafadak isil-isilik jariatzen dituelako zapaltzean. Perlatum epitetoa latinetik dator, “perlatus” hitzetik, perlatua esan nahi du. Karpoforoaren itxuragatik.

## Kokalekua eta garaia

Oso ohikoa Konifera eta hosto erorkorreko zuhaitzez osatutako basoetan aurki litezke, bai udan, nahiz udazken eta udaberrian ere, bereziki orein gorotzen aldamenean.
Banaketa eremua: Ipar Amerika, Europa, Asia iparraldea.

## Jangarritasuna

Erdipurdiko jangarria gaztetan, gleba erabat zuria eta trinkoa denean.

### Nahasketa arriskua

Beste Lycoperdon zuri batzuekin, Lycoperdon furfuraceum, Lycoperdon pyriforme eta abarrekin. Hala ere, Lycoperdon perlatum-ek dituen perlita formako eztenak desberdina egiten dute.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 701 or. ISBN 84-404-0530-8..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 454 or. ISBN 84-505-1806-7..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 512 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 587 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q545130
* Multimedia: Lycoperdon perlatum / Q545130
* Espezieak: Lycoperdon perlatum
# Ottaviano Petrucci

Ottaviano Petrucci (Fossombrone, Urbino, 1466ko ekainaren 18a - Venezia, 1539ko maiatzaren 7a) italiar inprimatzailea izan zen. Musika inprimatzea bururatu zitzaion lehena izan zen. Hiru fasetan banatzen zen Petrucciren sistema: pauta inprimatzen zen lehenengoan, notak bigarrenean eta testua hirugarrenean. Berak inprimatu zuen Venezian Harmonice Musices Odhecaton (1501) abesti-bilduma.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q458014
* Multimedia: Ottaviano Petrucci / Q458014
# Ottati

Ottati Italiako udalerri bat da. Salernoko probintzian kokatuta dago, Campania eskualdean. 606 biztanle ditu, 53,61 kilometro koadroko azaleran banatuta.

## Mugakideak

Ottatik honako udalerri hauekin egiten du muga:
Aquara Bellosguardo Castelcivita Petina Sant'Angelo a Fasanella Sicignano degli Alburni

## Kanpo estekak

* Datuak: Q81167
* Multimedia: Ottati / Q81167
# Ottaviano

Ottaviano Italiako udalerri bat da. Napoliko probintzian kokatuta dago, Campania eskualdean. 23.115 biztanle ditu, 20,02 kilometro koadroko azaleran banatuta.

## Mugakideak

Ottavianok honako udalerri hauekin egiten du muga:
Boscotrecase San Gennaro Vesuviano San Giuseppe Vesuviano Terzigno Torre del Greco Ercolano Nola Somma Vesuviana Trecase Palma Campania

## Kanpo estekak

* Datuak: Q72293
* Multimedia: Ottaviano / Q72293
# Ottavio Rinuccini

Ottavio Rinuccini (1562ko urtarrilaren 20a - 1621eko martxoaren 28a) Pizkunde amaierako eta Barroko hasierako italiar olerkari bat izan zen. Jacopo Peri musikagilearekin batera lehenbiziko operatzat jo ohi den Dafne (1567) musikalanaren egilea izan zen. Biak Euridize (1600) operaren egileak ere badira.
* Datuak: Q443900
* Multimedia: Ottavio Rinuccini / Q443900
# Ottana

Ottana (sardinieraz: Otzana) Nuoroko (Sardinia, Italia) udalerria da.

## Kanpo estekak

* Datuak: Q295564
* Multimedia: Ottana / Q295564
# Ottavio Bottecchia

Ottavio Bottecchia (1894ko abuztuaren 1a - 1927ko ekainaren 15a) Frantziako Tourra bi aldiz irabazi zuen txirrindulari italiar bat izan zen.
Bottecchia Italiako Friuli eskualdeko herri txiki batean jaio zen XIX. mendearen amaieran. Familia umilekoa eta ia elegabea, igeltsero bezala lanean hasi zen Lehen Mundu Gerran bizikletan ibiltzen ikasi zuen arte.
1924ko Frantziako Tourra eta 1925eko Frantziako Tourra irabazi zituen. Bere heriotz tragikoa sekula argitu ez zen arren, uste denez 1927an hil zuen bere mahastiko mahatsa lapurtzen ari zitzaiola uste izan zuen nekazari frantziar batek hil zuen harrika.

## Palmaresa

1922
* 8. Lombardiako Giroan
1923
* 2. Frantziako Tourrean eta etapa 1
* 4. Lombardiako Giroan
* 5. Italiako Giroan
* 6. Romagnako Giroan
1924
* Frantziako Tourra eta 4 etapa
* Milango Eskualdeko Giroa (Costante Girardengorekin)
* 5. Milan-San Remon
* 8. Paris-Toursen
1925
* Frantziako Tourra eta 4 etapa
* Milango Eskualdeko Giroa (Costante Girardengorekin) eta etapa 1
1926
* 2. Euskal Herriko Itzulian eta etapa 1
* 4. Lombardiako Giroan

## Sailkapen orokorra Itzuli Handietan

| Itzuli Handia | 1922 | 1923 | 1924 | 1925 | 1926 |
| Italiako Giroa | — | 5. | — | — | — |
| Frantziako Tourra | — | 2. | 1. | 1. | UT |
Legenda :
| — | Ez zuen parte hartu |
| UT | Utzi |

## Kanpo estekak

* Ottavio Bottecchia - ProCyclingStats
* Datuak: Q379572
* Multimedia: Ottavio Bottecchia / Q379572
# Ottawa (Illinois)

Ottawa Illinoiseko hiri bat da. LaSalle konderrian kokatua dago. 2010ean 18.768 biztanle zituen, 31,08 kilometro koadrotan banatuta.

## Ikus, gainera

* LaSalle konderria

## Kanpo estekak

* Datuak: Q576209
* Multimedia: Ottawa, Illinois / Q576209
# Olatz Gabilondo

Olatz Gabilondo Zenitagoia (Bergara, 1999ko abuztuaren 30a) gipuzkoar txirrindularia da. Lasterketa amateurretan maila ona eman ondoren, 2022an debutatu zuen.

## Taldeak

| Taldea | Herrialdea | Urteak |
| Laboral Kutxa-Fundación Euskadi | EH | 2022- |

## Erreferentziak

* ↑ (Gaztelaniaz) «Segunda posición para la sénior Olatz Gabilondo y cuarta para la cadete Plaza» Diario Vasco.

## Kanpo estekak

* Datuak: Q110888836
# Olatz Gorrotxategi

Olatz Gorrotxategi Gangoiti (Bilbo, 1982) aktore, gidoigile eta zuzendaria da zineman, antzerkian eta telebistan.

## Biografia

Bizkaiko Antzerki Ikastegian (BAI) ikasi zituen arte eszenikoak 2000 eta 2004 urte bitartean, baita zuzendaritza eszenikoa ere 2005ean. Bertan lan egin du geroztik besteak beste interpretazioa, pertsonaia eta jolas dramatikoa irakasten, lanbide-adarreko ikasleekin eta tailerretakoekin. 2007an Antzezpenezko lizentziatura lortu zuen Leeds-eko Unibertsitate Metropolitanoan (Erresuma Batua).
Jarduera pedagogikoaz gain, esperientzia zabala du zuzendari, aktore eta dramaturgo moduan. Horretan bere proiektu propioak eta kolaborazioak sortu izan ditu.
"Koordenatuak" izeneko bere lana saritua izan zen beka batekin DSS2016-ko dramaturgia berrien deialdian

## Lanak

Bere lanen artean hauek daude:

### Antzerkia

* “Hermanas” (aktorea, Fer Montoya-k zuzendariarekin).
* "Koordenatuak" (egilea). Egitasmoa Donostia 2016 Fundazioaren bultzadaz sortu zen, Victoria Eugenia Antzokiaren, Gasteizko Principal Antzokiaren eta Arriaga Antzokiaren lankidetzarekin. Dramaturgia Berriak proiektuaren xedea idazketa dramatiko propioa sustatzea zen beken bidez.
* Aldamio etxea izango da gurea! (egilea).

## Erreferentziak

* ↑ «Irakasleak | BAI Bizkaiko Antzerki Ikastegia» bai-bai.net (Noiz kontsultatua: 2018-06-30).
* ↑ «Olatz Gorrotxategi» laurentziproducciones.com (Laurentzi Producciones) (Noiz kontsultatua: 2018-06-30).
* ↑ (Gaztelaniaz) «Maite Agirre, Justi Larrinaga y Olatz Gorrotxategi protagonizan «Hermanas»» GARA (Gara) 2015-11-11 (Noiz kontsultatua: 2018-06-30).
* ↑ (Gaztelaniaz) «El Teatro Arriaga estrena Coordenadas, una obra de Olatz Gorrotxategi. Deia, Noticias de Bizkaia» Deia (Noiz kontsultatua: 2018-06-30).
* ↑ (Ingelesez) «“Coordenadas” lana, gaur eta bihar Arriaga Antzokian - Nontzeberri» Nontzeberri 2016-11-23 (Noiz kontsultatua: 2018-07-01).
* ↑ «Gazteen Antzerki Topaketa 2018» www.kulturklik.euskadi.eus (Donostia Kultura) 2018-05-10 (Noiz kontsultatua: 2018-06-30).
* ↑ Aldamio etxea izango da gurea!, Zurriola Antzerki Eskola. (Noiz kontsultatua: 2018-07-01).
* Datuak: Q47067550
# Olatz Irizar Martínez

Olatz Irizar Martínez (Ziordia, Nafarroa Garaia, 1972ko ekainaren 21a) kazetaria eta politikaria da.
2023ko ekainaren 17an Ziordiako alkate bilakatu zen bigarren aldiz, 2023ko udal hauteskundeetan, Euskal Herria Bildu koalizioaren hautagaitza, gehiengo osoz, gailentzearen ondorioz.

## Biografia

Kazetaritzan lizentziatua eta Sakanako Guaixe aldizkariaren sortzaileetako bat. Azken urteotan Gizarte Aholkularitzako kooperatiba batean lan egin du. 2015etik aurrera, Ziordiako Udalean jardun du, lehenik zinegotzi gisa eta azken lau urteetan, 2019tik 2023ra, alkate gisa.
2023ko otsailaren 4an Nafarroan EH Bilduko kideek hainbat udalerritako hautagaitzak berretsi zituzten, haien artean Olatz Irizar Martinez Ziordiako zerrenda buru izateko.
2023ko ekainaren 17an Ziordiako alkate bilakatu zen bigarren aldiz, 2023ko udal hauteskundeetan, Euskal Herria Bildu koalizioak 144 boto eta 5 ordezkari lortuta eta Geroa Baik, 58 boto eta 2 ordezkari.

## Erreferentziak

* ↑ «Hego Euskal Herriko alkateak 2023ko ekainak 17» EITB 2023-06-18 (Noiz kontsultatua: 2023-06-27).
* ↑ Vidondo, Aser. (2023-06-18). «Los nuevos alcaldes y alcaldesas de Navarra» diariodenavarra.es (Noiz kontsultatua: 2023-06-27).
* 1 2 «Udal hauteskundeak 2023 - Ziordia - Guaixe.eus» guaixe.eus (Noiz kontsultatua: 2023-06-27).
* ↑ Guaixe.eus. .
* ↑ Urieta, Virginia. (2023-02-04). «EH Bildu ratifica las candidaturas de otros dieciséis municipios en Navarra» Diario de Noticias de Navarra (Noiz kontsultatua: 2023-06-26).
* ↑ «EH Bilduk hiru alkategai aurkeztu ditu - Sakana» Guaixe.eus (Noiz kontsultatua: 2023-06-27).
* ↑ «Nafarroan EH Bilduko kideek beste hamasei udalerrietako hautagaitzak berretsi dituzte» ehbildu.eus (Noiz kontsultatua: 2023-06-27).

## Kanpo estekak

* Datuak: Q119983108
# Olatz Lezeta Urzelai

Olatz Lezeta Urzelai (Antzuola, Gipuzkoa, 1977ko maiatzaren 25a) mekanikaria eta politikaria da. 2023ko ekainaren 17an Olatz Lezeta Antzuolako alkate bilakatu zen 2023ko maiatzaren 28ko udal hauteskundeetan, Euskal Herria Bildu koalizioaren hautagaitza gailentzearen ondorioz.

## Biografia

Olatz Lezeta, Goi mailako mekanikako modulua du egina, eta 2000tik ezkero ari da lanean Erreka kooperatiban. Herrigintzan aritua da urtetan.

## Politikari ibilbidea

2023an udalgintzan aritzeko erronkari heldu zion, etxekoen eta taldekoen babesarekin eta Antzuolako EH Bilduko alkategai bilakatu zenean ondorengoa adierazi zuen:
   Herria ezagutzen dut, herritarrak eta ohiturak; horrek bidea errazten du
2023ko maiatzaren 25ean Antzuolako EH Bilduk ekitaldia egin zuen; taldea aurkeztu, Olatz Lezeta buru, azken lau urteen balorazioa egin eta datozen urteetan Antzuolak izango dituen erronka nagusien aurrean hartuko dituzten neurrien berri emateko. Alkategaiak euskarak Antzuolan bizi duen inboluzioari buelta eman behar zaiola adierazi zuen:
   Kezka handia dugu, garbi ikusten ari garelako gero eta euskara gutxiago egiten dela berba Antzuolan. Lanketa handia egin beharko dugu gai horretan ere, ordu asko sartu beharko ditugu.
2023ko ekainaren 17an alkate kargua hartu zuen eta eskerrak eman zizkien ingurukoei, eta herritarrei batzordeetan parte hartzeko dei eginez. Bere aldeko zazpi botorekin izendatu zuten Lezeta alkate, eta EAJko Josu Xabier Arangurenek lau jaso zituen bere alderdiko ordezkarienak. Zumitzezko uztaia eta Antzuolako udaletxeko eraikina zizelkatuta duen sukaldeko ohola jaso zituen Lezetak, azken bi legegintzaldiko alkateak nabarmendu baizuen "sukaldeko lan handia" egin behar izaten dela udaletxean.

## Erreferentziak

* ↑ «Hego Euskal Herriko alkatetzen mapa, herriz herri eta alderdiz alderdi» EITB 2023-06-18 (Noiz kontsultatua: 2023-07-09).
* ↑ «Olatz Lezeta: "Herria ezagutzen dut, herritarrak eta ohiturak; horrek bidea errazten du" - Antzuola» Goiena.eus (Noiz kontsultatua: 2023-07-09).
* ↑ «Antzuolako EH Bilduk udal hauteskundeetarako zerrenda aurkeztu du - Antzuola» Goiena.eus (Noiz kontsultatua: 2023-07-09).
* ↑ «Udal hauteskundeetarako zerrenda eta programa aurkeztu ditu Antzuolako EH Bilduk - Antzuola» Goiena.eus (Noiz kontsultatua: 2023-07-09).
* ↑ «Zumitzezko uztaia jasota, Olatz Lezeta Urzelai izendatu dute alkate - Antzuola» Goiena.eus (Noiz kontsultatua: 2023-07-09).

## Kanpo estekak

* Antzuolako alkategaien debatea, bideoa Goiena, 2023.05.23
* Datuak: Q120487984
# Olatz Muñoz

Olatz Muñoz (Hondarribia, ?) gipuzkoar kirolaria, belaontzian aritzen dena. 2002tik 2007ra bitartean, lau aldiz irabazi du «Vaurien» klaseko Espainiako Txapelketa, bi aldiz Europakoa eta lau aldiz Mundukoa, Jaione Aiastui gasteiztarrarekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12265095
# Olatz Ferran

Olatz Ferran Zubillaga (1972ko otsailaren 28a) gipuzkoar atleta eta txirrindulari ohia da.
2010ean eta 2012an Espainiako pistako txirrindularitza txapelketa irabazi zuen euskal selekzioarekin taldekako jazarpen modalitatean.

## Palmaresa txirrindularitzan

2010
* Espainiako taldekako jazarpen txapelketa (Ana Usabiaga eta Leire Olaberriarekin)
2012
* Espainiako taldekako jazarpen txapelketa (Ana Usabiaga eta Irene Usabiagarekin)

## Kanpo estekak

* Datuak: Q30345277
# Onye Ogochukwu

Promise Onye Ogochukwu (2002ko martxoaren 13a - ) Nigeriako futbolaria da.
Hainbat futbol taldetan jokatu du, esaterako YSCC Yokohama.

## Kanpo estekak

* (Japonieraz) J.League Data Site
* Datuak: Q95161245
# Onyx (Kalifornia)

Onyx Ameriketako Estatu Batuetako erroldak esleitutako leku bat da. Kern konderrian kokatuta dago, Kalifornia estatuan. 457 biztanle ditu, 29,861454 kilometro koadroko azaleran banatuta.

## Ikus, gainera

* Kern konderria

## Kanpo estekak

* Datuak: Q3301670
* Multimedia: Onyx, California / Q3301670
# Onza uhartea

Onza uhartea, Espainiako Galizia automomia erkidegoko Pontevedrako itsasadarran dauden Ons uhartediko uharte bat da, Rias Baixas eta Bueu udalerrian. 0,32 kilometro karratuko azalera dute.
* Datuak: Q3394373
* Multimedia: Illa de Onza / Q3394373